
Comisia pentru muncă şi protecţie socială


Nr.27/195/15 mai 2003
AVIZ

asupra propunerii legislative pentru modificarea Ordonanţei Guvernului nr.7/2001 privind impozitul pe venit, aprobată cu modificări şi completări prin Legea nr.493/2002
În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă pentru modificarea Ordonanţei Guvernului nr.7/2001 privind impozitul pe venit, aprobată cu modificări şi completări prin Legea nr.493/2002, trimisă comisiei cu adresa nr.700 din 14 aprilie 2003.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 14 mai 2003.

În urma dezbaterilor, membrii comisiei au hotărât, cu unanimitate de voturi, avizarea negativă a propunerii legislative, întrucât nu avem de-a face cu o dublă impozitare referitoare la un venit, ci două impozitări diferite: una plătibilă de proprietarul pământului care are un venit provenit din închiriere, care se globalizează şi una plătită de arendaş ca urmare a exploatării şi valorificării bunurilor agricole arendate.

Impozitul plătit de proprietar se referă la terenul agricol şi nu reprezintă un impozit pe venit.

